stanford-oval/wikipedia huggingface dataset:
פיל ניל
קריירת משחק > נבחרת אנגליה

ניל החל את הקריירה הבינלאומית תחת המאמן דון ריווי, ב-24 במרץ 1976 במשחק ידידות מול ויילס, שהסתיים בשוויון 0:0. שער הבכורה שלו בנבחרת הגיע מעל לשנתיים אחר כך, ב-16 במאי 1978 בניצחון 1:0 על צפון אירלנד במסגרת אליפות הבית הבריטית.
ניל הפך לשחקן הרכב קבוע תחת המאמן רון גרינווד, שגם זימן אותו לסגל לקראת טורניר יורו 1980. ניל פתח בהרכב בשני משחקיה הראשונים של אנגליה בשלב הבתים, בהם סיימה בשוויון 1:1 מול בלגיה ונוצחה 1:0 על ידי איטליה. הוא לא שותף במשחק השלישי בו ניצחה אנגליה 2:1 את ספרד, שלא עזר לנבחרת לעלות לשלב הבא והיא הודחה בסיום שלב הבתים.
במסגרת משחקי ההכנה לטורניר מונדיאל 1982, שימש ניל כקפטן הנבחרת בפעם היחידה בקריירה. היה זה במשחק החוץ מול איסלנד שהסתיים בשוויון 1:1. לטורניר המונדיאל זומן ניל כשחקן מחליף. הוא עלה מהספסל בדקת הסיום של משחק הפתיחה של אנגליה, בו ניצחה 3:1 את צרפת, ופתח בהרכב במשחק האחרון של שלב הבתים, בו גברה אנגליה 1:0 על כווית. ניל לא שותף בשלב הבתים השנים, שבסיומו הודחה אנגליה מהטורניר.
עם מינויו של בובי רובסון לתפקיד המאמן לאחר הטורניר, חזר ניל להרכב הפותח של אנגליה. משחקו האחרון במדי אנגליה היה ב-21 בספטמבר 1983, במסגרת מוקדמות יורו 1984, בהפסד הביתי 1:0 לדנמרק.
בשבע שנות הקריירה הבינלאומית רשם ניל 50 הופעות בינלאומיות, בהן כבש חמישה שערים.
קריירת אימון

פיל ניל מונה לתפקיד מאמן-שחקן בבולטון וונדררס זמן קצר לאחר פתיחת עונת 1985/1986. בעונתו הראשונה בקבוצה ניצלה בולטון מירידה, וניל רשם 20 הופעות ליגה כשחקן. עונה אחר כך ניל רשם 28 הופעות ליגה, אך כמאמן לא הצליח לשרוד עם קבוצתו בליגה והיא ירדה בפעם הראשונה בתולדותיה לליגה הרביעית. בעונת 1987/1988 ניל רשם שמונה הופעות ליגה בלבד, אך הוביל את קבוצתו כמאמן למקום השלישי וחזרה לליגה השלישית לאחר עונת היעדרות אחת. הוא רשם שמונה הופעות בלבד גם בעונת 1988/1989 בה סיימה הקבוצה במרכז הטבלה, ואז פרש ממשחק והתמקד בקריירת האימון. לאחר שתי עונות בהן התקרבה הקבוצה להעפלה לליגה השנייה, כשהגיעה פעמיים לפלייאוף ההעפלה, אך נכשלה. בעונת 1991/1992 סיימה בולטון במקום ה-13 בלבד, ובסיום העונה פוטר ניל מתפקידו. מחליפו בבולטון, ברוס ריוק, היה זה שהעלה את בולטון עד לפרמייר ליג.
לאחר פיטוריו מבולטון, התמנה ניל לתפקיד עוזר המאמן בנבחרת אנגליה, תחת המאמן גרהאם טיילור. טיילור נכשל להעפיל עם הנבחרת למונדיאל 1994, וספג ביקורת ציבורית ותקשורתית אדירה, שהובילה להתפטרותו, יחד עם עוזרי המאמן וביניהם ניל, מתפקידם בנבחרת בנובמבר 1993. בעקבות סרט תיעודי שליווה את צוות האימון במוקדמות מונדיאל 1994, שנקרא משימה בלתי אפשרית בהפקתו של ערוץ 4 הבריטי, ספג ניל בעצמו ביקורת על תפקודו, ובין היתר על התרפסותו בפני המאמן וחוסר בדעה אישית.
ב-23 באוקטובר 1993, זמן קצר לפני התפטרותו מאנגליה, מונה ניל לתפקיד המאמן בקובנטרי סיטי מהפרמייר ליג. למרות פתיחה קשה לדרכו בקבוצה, הוא הוביל אותה למקום ה-11 בסיום העונה. למרות ששבר את שיא ההעברות של הקבוצה עם רכישתו של דיון דבלין ממנצ'סטר יונייטד תמורת שני מיליון ליש"ט, לא הצליח ניל להתחמק מקרבות התחתית עם הקבוצה, עד שפוטר ב-15 בפברואר 1995.
ב-6 בפברואר 1996, לאחר שנה מחוץ למגרשים, מונה ניל לתפקיד המאמן בקארדיף סיטי מהליגה הרביעית. הוא פתח עם הקבוצה את עונת 1996/1997, אך באוקטובר עבר לשמש כעוזרו של סטיב קופל במנצ'סטר סיטי. הקבוצה, שפתחה את העונה בליגת המשנה לאחר שירדה מהפרמייר ליג עונה קודם, הסתבכה בתחתית הטבלה וכחודש לאחר מינויו של ניל פוטר קופל מתפקידו. ניל קיבל את תפקיד המאמן הזמני של המועדון, והדריך אותו במשך קרוב לחודשיים. הוא הוביל את הסיטי לשבעה הפסדים בעשרה משחקים, וסיים את תפקידו בקבוצה עם מינויו של פרנק קלארק לתפקיד המאמן בסוף דצמבר 1996.
לקראת עונת 1997/1998 התמנה ניל לתפקיד עוזרו של בארי פריי בקבוצת פיטרבורו יונייטד שירדה לליגה הרביעית, אך פוטר על ידי פריי כחודשיים לסיום העונה.
תארים > תארים כשחקן

גביע אירופה לאלופות (4): 1976/1977, 1977/1978, 1980/1981, 1983/1984
אליפות אנגליה (8): 1975/1976, 1976/1977, 1978/1979, 1979/1980, 1981/1982, 1982/1983, 1983/1984, 1985/1986
גביע אופ"א: 1975/1976
הסופר קאפ האירופי: 1977
גביע הפוטבול ליג (4): 1980/1981, 1981/1982, 1982/1983, 1983/1984
מגן הצדקה (4): 1976, 1979, 1980, 1982
תארים > תארים כמאמן

פרס הפוטבול ליג: 1988/1989
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים | בגביע> הופעות | בגביע> שערים | בגביע הליגה> הופעות | בגביע הליגה> שערים | באירופה> הופעות | באירופה> שערים | אחר> הופעות | אחר> שערים | סה"כ> הופעות | סה"כ> שערים |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1968/1969 | נורת'המפטון טאון | אנגליההליגה השלישית של הפוטבול ליג | 21 | 4 | – | – | – | – | – | – | – | - | 21 | 4 |
| 1969/1970 | נורת'המפטון טאון | אנגליההליגה הרביעית של הפוטבול ליג | 13 | 1 | – | – | – | – | – | – | - | - | 13 | 1 |
| 1970/1971 | נורת'המפטון טאון | אנגליההליגה הרביעית של הפוטבול ליג | 18 | 2 | – | – | – | – | – | – | - | - | 18 | 2 |
| 1971/1972 | נורת'המפטון טאון | אנגליההליגה הרביעית של הפוטבול ליג | 41 | 1 | – | – | – | – | – | – | – | - | 41 | 1 |
| 1972/1973 | נורת'המפטון טאון | אנגליההליגה הרביעית של הפוטבול ליג | 38 | 9 | – | – | – | – | – | – | – | - | 38 | 9 |
| 1973/1974 | נורת'המפטון טאון | אנגליההליגה הרביעית של הפוטבול ליג | 46 | 9 | – | – | – | – | – | – | – | - | 46 | 9 |
| 1974/1975 | נורת'המפטון טאון | אנגליההליגה הרביעית של הפוטבול ליג | 10 | 2 | – | – | – | – | – | – | – | - | 10 | 2 |
| 1974/1975 | ליברפול | אנגליההליגה הראשונה של הפוטבול ליג | 23 | 0 | 2 | 0 | 0 | 0 | 0 | 0 | 0 | 0 | 25 | 0 |
| 1975/1976 | ליברפול | אנגליההליגה הראשונה של הפוטבול ליג | 42 | 6 | 2 | 0 | 3 | 0 | 12 | 1 | 0 | 0 | 59 | 7 |
| 1976/1977 | ליברפול | אנגליההליגה הראשונה של הפוטבול ליג | 42 | 7 | 8 | 2 | 2 | 0 | 8 | 4 | 1 | 0 | 61 | 13 |
| 1977/1978 | ליברפול | אנגליההליגה הראשונה של הפוטבול ליג | 42 | 4 | 1 | 0 | 9 | 1 | 9 | 2 | 1 | 0 | 62 | 7 |
| 1978/1979 | ליברפול | אנגליההליגה הראשונה של הפוטבול ליג | 42 | 5 | 7 | 0 | 1 | 0 | 4 | 0 | 0 | 0 | 54 | 5 |
| 1979/1980 | ליברפול | אנגליההליגה הראשונה של הפוטבול ליג | 42 | 1 | 8 | 0 | 7 | 0 | 2 | 0 | 1 | 0 | 60 | 1 |
| 1980/1981 | ליברפול | אנגליההליגה הראשונה של הפוטבול ליג | 42 | 2 | 2 | 0 | 9 | 0 | 9 | 1 | 1 | 0 | 63 | 3 |
| 1981/1982 | ליברפול | אנגליההליגה הראשונה של הפוטבול ליג | 42 | 2 | 3 | 0 | 10 | 1 | 6 | 0 | 1 | 0 | 62 | 3 |
| 1982/1983 | ליברפול | אנגליההליגה הראשונה של הפוטבול ליג | 42 | 8 | 3 | 0 | 8 | 1 | 6 | 2 | 1 | 0 | 60 | 11 |
| 1983/1984 | ליברפול | אנגליההליגה הראשונה של הפוטבול ליג | 41 | 1 | 2 | 0 | 12 | 1 | 8 | 1 | 1 | 0 | 64 | 3 |
| 1984/1985 | ליברפול | אנגליההליגה הראשונה של הפוטבול ליג | 42 | 4 | 7 | 1 | 3 | 0 | 10 | 0 | 2 | 0 | 64 | 5 |
| 1985/1986 | ליברפול | אנגליההליגה הראשונה של הפוטבול ליג | 13 | 1 | 0 | 0 | 2 | 0 | 0 | 0 | 1 | 0 | 16 | 1 |
| 1985/1986 | בולטון וונדררס | אנגליההליגה השלישית של הפוטבול ליג | 20 | 2 | – | – | – | – | – | – | - | - | 20 | 2 |
| 1986/1987 | בולטון וונדררס | אנגליההליגה השלישית של הפוטבול ליג | 28 | 1 | – | – | – | – | – | – | - | - | 28 | 1 |
| 1987/1988 | בולטון וונדררס | אנגליההליגה הרביעית של הפוטבול ליג | 8 | 0 | – | – | – | – | – | – | - | - | 8 | 0 |
| 1988/1989 | בולטון וונדררס | אנגליההליגה השלישית של הפוטבול ליג | 8 | 0 | – | – | – | – | – | – | - | - | 8 | 0 |
| סך הכל קריירה | סך הכל קריירה | סך הכל קריירה | 706 | 72 | 45 | 3 | 66 | 4 | 74 | 11 | 11 | 0 | 901 | 90 |
סטטיסטיקות > נבחרת לאומית

| נבחרת אנגליה> שנה | נבחרת אנגליה> הופעות | נבחרת אנגליה> שערים |
| --- | --- | --- |
| 1976 | 2 | 0 |
| 1977 | 7 | 0 |
| 1978 | 6 | 3 |
| 1979 | 7 | 0 |
| 1980 | 7 | 0 |
| 1981 | 5 | 0 |
| 1982 | 8 | 1 |
| 1983 | 8 | 1 |
| סה"כ | 50 | 5 |
צ'ארלס קרולאק

| --- | --- |

 לידה:  4 במרץ 1942 (בן 82) קוונטיקו, וירג'יניה, ארצות הברית
 מדינה:  ארצות הברית 
 כינוי:  צ'אק
 השכלה:  אוניברסיטת ג'ורג' וושינגטון  האקדמיה הימית של ארצות הברית  אקדמיית פיליפ אקסטר  מכללת המלחמה הלאומית 
 השתייכות:  ארצות הברית חיל הנחתים של ארצות הברית 
 תקופת הפעילות:  1963–1999 (כ־36 שנים)
 דרגה:   גנרל
 תפקידים בשירות
 מפקד גדוד מפקד אגד התחזוקה ה-2 של החיל מפקד כוחות הנחתים בזירת האוקיינוס השקט מפקד מפקדת הפיתוח הקרבי של חיל הנחתים  מפקד חיל הנחתים
 פעולות ומבצעים
 מלחמת וייטנאם  מלחמת המפרץ
 עיטורים
  לב הארגמן (2)  מדליית השירות המצוין של מחלקת ההגנה  מדליית השירות המצוין של הצי  כוכב הארד (3)  כוכב הכסף
 תפקידים אזרחיים
 יו"ר ומנכ"ל "MBNA Europe Bank" מנכ"ל קבוצת הכדורגל אסטון וילה
 
צ'ארלס צ'אנדלר קרולאק (באנגלית: Charles Chandler Krulak; נולד ב-4 במרץ 1942) הוא גנרל אמריקאי יוצא חיל הנחתים של ארצות הברית אשר שימש כמפקד ה-31 של החיל.
חיים מוקדמים ולימודים

קרולאק נולד וגדל בבסיס חיל הנחתים קוונטיקו, שבמדינת וירג'יניה. אביו הוא גנרל הנחתים ויקטור קרולאק שנחשב לאחד הקצינים הנודעים בחיל. בשנת 1963 החל קרולאק את לימודיו באקדמיה הימית של ארצות הברית. בסיום לימודיו הוסמך כקצין בחיל הנחתים.
קריירה

בשנת 1964, לאחר הסמכתו לקצונה, עבר קרולאק בחיל הכשרה כלוחם וקורס קציני חי"ר. במלחמת וייטנאם השלים קרולאק שני סבבי שירות כמפקד מחלקה וכמפקד פלוגה. הוא עוטר בשני עיטורי כוכב הכסף על גבורתו. בהמשך שירת כמדריך באקדמיה של הצי וכמפקד הגדוד השלישי ברגימנט ה-3 של החיל. במלחמת המפרץ פיקד על אגד התחזוקה ה-2 של החיל.
קרולאק השלים מספר תפקידי פיקוד ומטה נוספים בחיל ובכללם מפקד כוחות הנחתים בזירת האוקיינוס השקט. לאחר מכן פיקד על מפקדת הפיתוח הקרבי של חיל הנחתים ופיתח את מושג "הרב"ט האסטרטגי". בתפקידו האחרון שירת כמפקדו ה-31 של חיל הנחתים. בשנת 1999 סיים את שירותו ופרש לגמלאות.
לאחר פרישתו שימש כיו"ר ומנכ"ל "MBNA Europe Bank" וכמנכ"ל קבוצת הכדורגל אסטון וילה.
הערות שוליים

↑  אמיר אורן‏, ארבעת ההישגים של חמאס, באתר וואלה, 7 ביולי 2006.
↑  עוזי בן-שלום, "פייזר למצב המם", אתר זרוע היבשה, ‏ 25.10.2010.
↑  גל פרל פינקל‏, דעה: כרטיס הכניסה לישראליות - להם זה עולה יותר, באתר וואלה, 29 באוקטובר 2015.
↑  בני מיכלסון, הערות על התחזוקה במלחמת המפרץ, מערכות 323 (מרץ 1992), עמוד 18.
↑  אמיר אורן, מינוי אייזנקוט: האופן המגושם והמכעיס לעשות מעשה ראוי, באתר הארץ, 15 בדצמבר 2012.
↑  אמיר אורן, המערב חזר למזרח כמנצח, באתר הארץ, 10 באפריל 2003.
↑  ג'ודי מלץ, ‏לגייס את המארינס, באתר גלובס, 20 באפריל 2003.
↑  ynet, רשמית: ז'ראר הוייה מונה למנג'ר אסטון וילה, באתר ynet, 8 בספטמבר 2010.
| --- | --- |
בקרת זהויות :  ISNI: 0000 0000 3912 2217  LCCN: no00004018  VIAF: 63545488   WorldCat (עם VIAF): 63545488
פסטל רך

פסטלים רכים, ערכה במותג רמברנדט של חברת Talens
פַּסְטֵל רך הוא מקלון פסטל, המיועד לציור ורישום. כמו מקלוני פסטל אחרים, הוא מורכב מתערובת של צבען וחומר מילוי, כגון גומי ערבי. אין הבדל מהותי בזהות המרכיבים בין גירי פסטל (או "פסטל יבש") לבין פסטל רך, וההבדל בין השניים הוא ברכות המקלון ואופי מריחתו על הדף. פסטל רך חלק יותר במרקמו וקל למריחה, אך הוא משאיר יותר פירורי אבק מגיר פסטל, והרכבו כולל יותר פיגמנט ופחות חומר מילוי. בפסטלים רכים איכותיים, חומר המילוי לא יכלול כלל חימר וחומרים כבדים נוספים, ולרוב יהיה מסיס במים. חומר המילוי לעולם אינו שמנוני, בניגוד לפסטל שמן.
שימושים

פסטלים רכים הם סוג הפסטל הנמכר ביותר לשימוש אמנים, היות שהוא נוח יותר לציור מגירי פסטל, ולרוב עולה מעט פחות מפסטל שמן באיכות דומה. ניתן למרוח את הפסטל בשכבות, ולהגיע לדקויות עדינות וסגנון ציור ריאליסטי; מנגד, ניתן ליצור תמונות אבסטרקטיות ואקספרסיביות בקלות על ידי מריחה גסה, שימוש בממיסים ומריחת השכבות לאחר הנחתן על הנייר באמצעות מרית ציירים. עבודה עם פסטל רך כוללת את המקלונים (המגיעים בצורה של מלבנית או גלילית), עפרונות לבנים ושחורים נטולי גרפיט לסימון קווי מתאר, מספר מריות וחרטים לערבוב עדין של הפסטל המרוח, ושימוש רב באצבעות להשגת אפקטים נוספים.
סוגים שונים של פסטל רך

פסטל רך מגיע במספר קטגוריות שונות:
פסטל רך למתחילים כולל כמות גדולה יחסית של חומר מילוי ותוספת של צבען גיר לריכוך, ובהתאם גווניהם בהירים וחיוורים יחסית.
פסטל רך לאמנים כולל כמות מוגדלת של צבען, צמצום של חומר מילוי ושילוב של חומרים מאגדים קלים יותר, לרוב ללא שעווה.
פסטל שעווה (Crayon): פסטל בו חומר המילוי כולל בעיקר שעווה, פחם וגיר. משמש כעפרון צביעה ראשון לילדים בכיתות הנמוכות, היות שאינו רעיל ורך מאוד לשימוש. אינו משאיר אבק הודות לשעווה, אך מנגד לא ניתן למריחה באמצעות האצבע. ניתן לערבוב רק בחימום מוקדם, או שימוש בממיסים כימיים. קיימים פסטלי שעווה מסיסים במים (לרוב על מנת להקל על ניקיון כתמים לא רצויים מקירות).
צ'ארלס ר. נייט

| --- | --- |

 לידה:  2 באוקטובר 1874 ברוקלין, ארצות הברית 
 פטירה:  12 באפריל 1953  (בגיל 78) מנהטן, ארצות הברית 
 שם לידה:  Charles Robert Knight 
 לאום:  אמריקאי
 מקום לימודים:  בית ספר טנדון להנדסה באוניברסיטת ניו יורק 
 תחום יצירה:  איור, מודלים משוחזרים
 זרם באמנות:  אמנות פלאונטולוגית
 
צ'ארלס רוברט נייט (באנגלית: Charles Robert Knight; ‏2 באוקטובר 1874 – 12 באפריל 1953) היה אמן פלאונטולוגי הידוע באיורי דינוזאורים ובעלי חיים פרהיסטוריים.
ביוגרפיה

הוא נולד בברוקלין, ניו יורק ב-1874. בצעירותו החל להתעניין בטבע ובבעלי חיים ולעיתים קרובות אייר מתוך ספרי הטבע של אביו, זאת אף על פי שהיה בעל אסטיגמציה מפגיעה בעינו הימנית. לשם כך הותאמו לו משקפיים מיוחדים.
הוא למד רישום במוזיאון המטרופוליטן לאמנות וב-1890 הצטרף לחברת אמני כנסיות בסגנון ויטראז'. כעבור שנתיים פרש והחל לאייר ספרים וחוברות כעצמאי.
עיסוקו העיקרי כאומן פלאונטולגי, החלה עם ביקורו במוזיאון האמריקאי לתולדות הטבע, בו התבקש בידי ד"ר ג'ייקוב וורטמן לאייר את החזיר הפרהיסטורי אנטלודון מתוך מאובנים ונייט עשה זאת באמצעות לימוד האנטומיה של החזיר ואיור של האנטלודון ע"פ הממצאים (למעשה האנטלודונט לא היה חזיר אמיתי אלא בן למשפחה עצמאית - האנטלודונטיים). את העבודה הוא הגיש מאוירת בצבעי מים. האיור הפך לפופולרי מאוד ולאורך הזמן נייט התמקד בעבודה של יצורים פרהיסטוריים בצבעי מים, אותם נתן למוזיאון הטבע.
עבודה ידועה במיוחד שלו היא איור של שני פרטי דריפטוזאורוסים (שבעבר כונו בשם Laelaps) בעודם מזנקים זה מעל זה, אותו אייר עבור המוזיאון האמריקאי לתולדות הטבע. איור זה הציג את הדינוזאורים לראשונה כיצורים פעלתניים ולא כזוחלים איטיים וכבדים כמו שתוארו במאה שלפני כן. עבודה ידועה מאוד שלו היא הדיורמה של טירנוזאורוס רקס נלחם בטריצרטופס אותה צייר ב-1942 עבור מוזיאון פילד להיסטוריה של הטבע בשיקגו. עבודות אלה השאירו רושם על הדימוי הציבורי של מינים נכחדים רבים.
לאורך השנים הוא עבד בעוד איורים מרשימים רבים, אשר הציגו לראשונה מינים פרהיסטוריים משוחזרים כמו שהם חיו וגם מינים קיימים כמו עופות. בין השאר אייר את האגתאומס, האלוזאורוס, הברונטוזאורוס, ממותה צמרית וסמילודון. חלק מהיצירות קיבלו ביקורת שהם נעשו להצגה אמנותית וכללו פגמים בעייתיים רבים. בנוסף טענו שלנייט חסרה הכשרה בפלאונטולוגיה, מה שתרם לכך.
את עבודתו האחרונה הוא ערך ב-1951 למוזיאון בסקרנטון, פנסילבניה ולאחר מכן פרש והפנה זמן למשפחתו, אשר התעסקה גם היא ביצורים נכחדים. לאחר שנתיים נפטר בביתו שבמנהטן.
איורים שונים של צ'ארלס נייט

אנטלודון - האיור הראשון של נייט
דריפטוזאורוסים נלחמים
טריצרטופס
אאובסילאוס
מגצרופס
ממותה קולומביאנית
סטגוזאורוס
פינקודוס
ראו גם

אמנות פלאונטולוגית
פרובינקיה סיקיליה

| --- | --- |

 
 גאוגרפיה
 יבשת:  אירואסיה 
 היסטוריה
 תאריכי הקמה:  241 לפנה״ס 
 תאריכי פירוק:  476 
 ישות קודמת:  אימפריית קרתגו 
 ישות יורשת:  סיקיליה (תימה) 
 
סיקיליה הייתה הפרובינקיה הרומית הראשונה שיוסדה ושכנה באי הנקרא כיום סיציליה. היא הייתה מיושבת עוד מהעת העתיקה והייתה אחד האתר המרכזים להתיישבות יוונית מחוץ ליוון עם העיר הגדולה סירקוזי.
הפרובינקיה סופחה לשטחה של הרפובליקה הרומית בשנת 241 לפנה"ס, לאחר שנכבשה מידי קרתגו במהלך המלחמה הפונית הראשונה.
לאורך תקופת הרפובליקה ידעה הפרוביניקה מרידות עבדים ואיכרים רבות, בייחוד לאור הניצול הקשה שהפעילה רומא בשטחי האי וחוות העבדים הענקיות שהיו קיימות בה.
| --- | --- |
בקרת זהויות :  VIAF: 149921888   WorldCat (עם VIAF): 149921888 
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
פסאנדה

| --- | --- |

 
 מאכלים
 סוג:  מזון, מנת כבש, קארי הודי 
 מוצא:  האימפריה המוגולית 
 מרכיבים עיקריים:  בשר טלה 
 
פסאנדה (באנגלית: Pasanda; באורדו: پسندہ; בהינדי: पसन्दा; ונקרא גם באנגלית: Parche; באורדו: پارچے; בהינדי: पारचे), הוא מאכל פופולרי מתת-היבשת ההודית, בעיקר צפון הודו, רמפור, הידרבאדי ופקיסטן, שמקורו בארוחה שהייתה מוגשת בחצר הקיסרים של האימפריה המוגולית. המילה היא וריאציה למילה ההינדוסטנית "פסאנדה" שמשמעותה "מועדף", המתייחסת לנתחי הבשר האיכותיים המשמשים באופן מסורתי במנה.
מרכיבים והכנה

פסאנדה הוכנה במקור משוק כבש או עז משוטחת לרצועות, כבושה ומטוגנת בצלחת עם תיבול. בפקיסטן, פסנדאי עשוי בדרך כלל מפילטים של רוסטביף בסיר משוטחים לרצועות. בימינו מכינים פסאנדה גם עם עוף ושרימפס. בכל מקרה, התהליך והמרכיבים נשארים בדרך כלל זהים.
לאחר חיתוך ורידוד הבשר, הוא מונח במרינדה המורכבת מיוגורט, אבקת צ'ילי ומספר רב של תבלינים ותבלינים ומתבלים, הכוללים בדרך כלל כמון, פלפל שחור, הל ושום. לאחר כמה שעות של כבישה, הבשר מונח בסיר עם שאר מרכיבי ה"פסאנדה" עצמה - בצל, כוסברה, צ'ילי ולפעמים קינמון או פלפל שחור - ואז מטגנים את הבשר במשך 30 דקות עד שעה. ניתן לעטר את המנה בעגבניות או שקדים (במקרה זה היא ידועה בשם בדאם פסאנדה). המאכל מוגש לרוב עם אורז לבן או נאן בצד.
היסטוריה

אף על פי שהמצאתו מיוחסת לחצר המוגולית, ייתכן שהמתכון היה פיתוח של טכניקות בישול קיימות, כאשר שיטת הכנה דומה מתוארת ב־Manasollasa (טקסט בסנסקריט) של המאה ה-12 לספירה.
גרסאות

אמנם פסאנדה מוגשת בדרך כלל כמנה בשרית שטוחה, אך ניתן להכין אותה גם בצורת קבב. להדגשת הטעם של המנה ואת הקשר שלה עם השקד ניתן להגיש אותה ברוטב קארי עדין עשוי שמנת, חלב קוקוס או יוגורט ושקדים.
ראו גם

רשימת מנות טלה
מנות בשר פקיסטניות
הערות שוליים

↑  Beef Fillets (Pasanday) Recipe
↑  "Biryani: Ek Khoj". www.hindustantimes.com (באנגלית). 2019-02-02. נבדק ב-2019-02-11.
פעמון רוח

פעמוני רוח מאלומניום ובמבוק
פעמון רוח הוא כלי הקשה אידיופוני הבנוי על פי רוב מצינורות מתכת או במבוק חלולים, וביניהם דיסקית עץ קשורה למפרש. את הפעמון תולים בדרך כלל במקום פתוח, הרוח המנשבת מניעה את המפרש, וכך מופקים הצלילים.
מקורם של פעמוני הרוח ברומא, במאה הראשונה לספירה. פעמוני רוח רומיים, עשויים בדרך כלל מברונזה, נקראו tintinnabulum ונתלו בגנים, בחצרות ובאכסדראות שבהן ישנה רוח שגרמה להם לצלצל.
במאה השנייה בהודו, שמו פעמוני רוח בגגות הבתים כדי לקבוע את עוצמת הרוח וכיוונה, וכן להבריח ציפורים ורוחות רעות. לאחר מכן הובאו לסין שם נתלו במקדשים, ארמונות ובתי מגורים. ליפן הגיעו הפעמונים על ידי נזירים בודהיסטים שחזרו מסין. בתקופת אדו החלו ביפן להכין את הפעמונים מזכוכית.
בתרבות הפנג שווי לפעמוני הרוח שימוש נרחב, הם נחשבים כסימן למזל טוב, ויש קשר בין החומר ממנו עשוי הפעמון למיקומו בבית: פעמון ממתכת לאזורי מערב וצפון, פעמון מזכוכית לאזורי צפון ומזרח, פעמון מבמבוק לאזורי מזרח ודרום, פעמון מקרמיקה לאזורי דרום מערב, צפון מערב, וצפון מזרח.
ישנם סוגים רבים של פעמונים, בצורות שונות, וממגוון רחב של חומרים: עץ, פלסטיק, זכוכית, צדפות, חלוקי נחל, אלומיניום ונחושת.
צליל הפעמון תלוי באורכו של הפעמון, החומר ממנו הוא מורכב, עובי הדופן ועוד.
מספר אמנים ידועים, ביניהם אוליבייה מסייאן, השתמשו בפעמון בנגינתם.
הערות שוליים

↑  ראו פעמוני רוח בתרבות הפאנג שואי
| --- | --- |
בקרת זהויות :  NLI: 987007558391905171  LCCN: sh85146916  MusicBrainz: 43c68c41-8b93-4330-b1af-524705ec289e
פעמון צלילה

ציור מהמאה ה-16 המתאר את אלכסנדר הגדול מורד למים בתוך פעמון צלילה.
פעמון צלילה הוא מתקן קדום המאפשר הורדת בני אדם אל עומק המים, בדרך כלל לצורך ביצוע עבודות שונות בקרקעית הים.
פעמון הצלילה בנוי בצורת כלי קיבול לוכד אוויר אטום מכל צדדיו פרט לצידו התחתון שבו קבוע פתח. פעמון הצלילה מועלה או מורד באמצעות מנוף והחלל שבו מספיק להכיל אדם אחד לפחות ואוויר הדרוש לנשימתו בזמן העבודה המתוכננת.
צלילתו של הפעמון מתאפשרת נוכח משקלו הסגולי הגבוה מזה של המים. בשל הצורך הזה נבנו פעמוני צלילה עם דופן עבה העשויה מתכת.
אריסטו מייחס לאלכסנדר הגדול פיתוח של פעמון צלילה פשוט. פיתוח דומה נעשה בסין סביב 200 לפני הספירה.
פעמון הצלילה המודרני הראשון נבנה על ידי פרנץ קסלר בשנת 1616. בשנת 1690 פותח על ידי אדמונד היילי פעמון הצלילה הראשון שכלל גם אספקת אוויר במהלך שהותו מתחת למים וזאת באמצעות צינור המחובר לחביות שבהן אוויר דחוס. זמן הצלילה של פעמון זה היה עד 90 דקות ולעומק של עד 18 מטרים. מאוחר יותר הוחלפו החביות במשאבת אוויר ידנית ושסתום חד כווני שיאפשרו אספקת אוויר למשך כל זמן הצלילה. פעמונים אלה נפוצו בנמלי הים של אירופה.
במאה ה-20 פותחו אמצעים להחלפת פעמון הצלילה, חליפת צלילה, תא צלילה ובתיסקף.
ראו גם

סניף הדואר התת-מימי בריסור
עונת 2023/2024 בליגת האלופות בכדורסל

| --- | --- |

 תאריך התחלה:  24 בספטמבר 2023
 תאריך סיום:  28 באפריל 2024
 מספר משתתפות:  53
 ערים מארחות:  בלגרד, סרביה (פיינל פור)
 זוכה:  ספרד אוניקאחה מלאגה
 סגנית:  ספרד לנובו טנריפה
 → 2022/20232024/2025 ←
 
עונת 2023/2024 בליגת האלופות בכדורסל היא העונה השמינית של תחרות אירופית זו לקבוצות כדורסל, שמאורגנת על ידי פיב"א אירופה. המשחק הראשון במסגרת המוקדמות התקיים בספטמבר 2023 ומשחק הגמר התקיים באפריל 2024, אוניקאחה מלאגה הספרדית זכתה בתואר לאחר ניצחון בגמר על לנובו טנריפה.
מתכונת התחרות

53 קבוצות מ-28 מדינות השתתפו בעונת 2023/2024 של ליגת האלופות. 28 העפילו אוטומטית לשלב הבתים, ו-25 קבוצות נוספות התמודדו בשלב המוקדמות על 4 מקומות נוספים. בשלב הבתים השתתפו 32 קבוצות המאורגנות ב-8 בתים. הקבוצות שיסיימו במקום הראשון בבית יעפילו אוטומטית לפלייאוף. הקבוצות שיסיימו במקום 2–3 בכל בית יתחרו בסדרה של הטוב מ-3 משחקים על כרטיס לפלייאוף בהצלבה עם הבית המקביל (כך שהקבוצה מהמקום השני בבית א' תפגוש את הקבוצה מהמקום השלישי בבית ב').
משחקי הפלייאוף התקיימו בשיטת בתים כאשר שתי הראשונות מכל בית העפילו לרבע הגמר, שהוכרע בשיטת סדרות הטוב מ-3 משחקים, כאשר המנצחות העפילו לפיינל פור. הטורניר התקיים במאי 2024.
מתכונת התחרות > הקבוצות

| שלב הבתים |
| --- | --- | --- | --- |
| טורקיה פינאר קרשיאקה (2) | יוון א.א.ק. אתונה (6) | צרפת דיז'ון (5) | צ'כיה אופבה (1) |
| טורקיה בורסאספור (5) | ספרד אוניקאחה מאלגה (3) | צרפת לה-מאן סארת (6) | הונגריה פלקו סומבטהי (1) |
| טורקיה דרושפאקה (6) | ספרד לנובו טנריפה (6) | ישראל הפועל ירושלים (3) | לטביה ואף ריגה (1) |
| טורקיה טופאש בורסה (7) | ספרד UCAM מורסיה (9) | ישראל הפועל חולון (4) | ליטא ריטאס וילנה (2) |
| טורקיה גלאטסראיי (8) | ספרד ריו בראוגן (10) | איטליה דרטונה באסקט (3) | פולין קינג שצ'צ'ין (1) |
| יוון פריסטרי אתונה (3) | גרמניה טלקום בון (2)מחזיקת הגביע | איטליה דינמו סאסארי (4) |  |
| יוון פאוק סלוניקי (4) | גרמניה ריזן לודוויגסבורג (4) | בלגיה אוסטנדה (1) |  |
| יוון פרומיתאס פטרס (5) | גרמניה אולדנבורג (5) | בוסניה והרצגובינה איגוקאה (1) |  |
מוקדמות
| צרפת שולה באסקט (7) | אסטוניה קאלב/קראמו (1) | מונטנגרו מורנר בר (3) | שוודיה נורשפין דולפינס (1) |
| צרפת שטרסבורג (8) | פינלנד קרהו (2) | הולנד דן בוס (3) | ספרד אוברדוירו (11) |
| איטליה ניו באסקט ברינדיזי (7) | גאורגיה טסו טביליסי (1) | פולין לגיה ורשה (4) | שווייץ פריבור אולימפיק (1) |
| איטליה פלקנסטרו וארזה (13) | גרמניה גטינגן (7) | פורטוגל בנפיקה ליסבון (1) | בריטניה קלדוניה גלדיאטורס (5) |
| בלגיה אנטוורפ ג'יינטס (2) | ישראל עירוני נס ציונה (6) | רומניה מוניצ'יפל אוראדיה (2) |  |
| קפריסין א.א.ק. לרנקה (1) | קוסובו קייבי פיה (1) | סרביה FMP בלגרד (2) |  |
| דנמרק באקן ברס (1) | ליטא יאנובה (4) | סלובקיה פטריוטי לוויצה (1) |  |
שלב המוקדמות

25 קבוצות התחרו ב-3 בתי מוקדמות על 3 מקומות בשלב הבתים של הליגה, אחד לכל בית. בשונה מהעונה הקודמת, כל הקבוצות (מלבד פריבור אולימפיק וקלדוניה גלדיאטורס) החלו את שלב המוקדמות ברבע הגמר כאשר קבוצות נפגשו לפי הדירוג. המנצחות בשלב זה העפילו לחצי הגמר בו פגשו את הקבוצות שכבר העפילו לשלב זה מהחלק המקביל בבית, המנצחות התמודדו בשלב הגמר כשהמנצחת העפילה לשלב הבתים של התחרות, הקבוצות שלא העפילו לשלב הבתים עברו לשחק בשלב הבתים של היורופקאפ בעונה זו, אלא אם ויתרו על מקומן. שלב המוקדמות החל ב-25 בספטמבר 2023.
שלב המוקדמות > שלב המוקדמות הראשוני

פריבור אולימפיק הוכנסה לתחרות מאוחר ולכן שיחקה מול קלדוניה גלדיאטורס בשלב המוקדמות הראשוני על מקום בשלב המוקדמות.
| קבוצה א' | תוצאה | קבוצה ב' |
| --- | --- | --- |
| שווייץ פריבור אולימפיק | 57–51 | בריטניה קלדוניה גלדיאטורס |